recursal/SuperWikiNEXT-32B huggingface dataset:
**নাভেদ আঞ্জুম** (উর্দু: نوید انجم‎‎; জন্ম: ২৭ জুলাই, ১৯৬৩) পাঞ্জাবের লাহোর এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের শুরুরদিক থেকে শুরু করে ১৯৯০-এর দশকের সূচনালগ্ন পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন।

খেলোয়াড়ী জীবন
---------------

১৯৭৯-৮০ মৌসুম থেকে ১৯৯৮-৯৯ মৌসুম পর্যন্ত নাভেদ আঞ্জুমের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র টেস্টে ও তেরোটি একদিনের আন্তর্জাতিকে অংশগ্রহণ করেছেন নাভেদ আঞ্জুম। ২৩ নভেম্বর, ১৯৮৯ তারিখে ফয়সলাবাদে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ১৯৯০ তারিখে একই মাঠে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

অবসর
----

ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পাকিস্তান ক্রিকেট বোর্ডে যুক্ত হন। ২০০১ সালে কানাডায় অনুষ্ঠিত আইসিসি ট্রফি প্রতিযোগিতায় সংযুক্ত আরব আমিরাত জাতীয় ক্রিকেট দলের কোচের দায়িত্বে ছিলেন।

এরপূর্বে ফয়সলাবাদ রিজিওন্যাল দলকে প্রশিক্ষণ দেয়াসহ বিশেষ প্রাধিকারপ্রাপ্ত ফয়সলাবাদ উল্ভস দলকেও প্রশিক্ষণ দেন। বর্তমানে তিনি মুলতান রিজিওন ক্রিকেট দলের প্রধান কোচের দায়িত্ব পালন করছেন।

তথ্যসূত্র
---------

1. ↑  List of Pakistan Test Cricketers
2. ↑  "Pakistan – Test Batting Averages"। ESPNCricinfo। সংগ্রহের তারিখ ২২ জানুয়ারি ২০২১।
3. ↑  "Pakistan – Test Bowling Averages"। ESPNCricinfo। সংগ্রহের তারিখ ২২ জানুয়ারি ২০২১।

আরও দেখুন
---------

* শহীদ মাহবুব
* আফাক হোসেন
* পাকিস্তানি টেস্ট ক্রিকেটারদের তালিকা
* এশিয়া কাপের পাঁচ-উইকেট প্রাপ্তির তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে নাভেদ আঞ্জুম উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নাভেদ আঞ্জুম  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
গীতিমাল্য-রবীন্দ্রনাথ ঠাকুর
**গীতিমাল্য** হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৪ সালে প্রথম প্রকাশিত হয়। এটি রবীন্দ্রনাথের কাব্য রচনার "গীতাঞ্জলি পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতিমাল্যের ষোলটি কবিতা গীতাঞ্জলির ইংরেজি অনুবাদ সং অফারিংসে অন্তর্ভুক্ত করেছেন।

মূল বিষয়বস্তু
--------------

রবীন্দ্রনাথের "গীতিমাল্য" কাব্যে ঐশ্বরিক প্রেম ও চেতনা প্রকাশ পেয়েছে। এতে ক্ষুদ্র আমি হতে বৃহৎ সত্তা তথা সৃষ্টিকর্তার সঙ্গে মিলেমিশে একাকার হয়ে যাবার তীব্র আকুতির উপস্থিতি রয়েছে।

তথ্যসূত্র
---------

1. 1 2 3 4  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।
2. ↑  "কবিতা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-২৭।
3. 1 2  "ঠাকুর, রবীন্দ্রনাথ - বাংলাপিডিয়া"। *bn.banglapedia.org*। সংগ্রহের তারিখ ২০২০-০৭-২৭।
4. ↑  "গীতাঞ্জলি - বাংলাপিডিয়া"। *bn.banglapedia.org*। সংগ্রহের তারিখ ২০২০-০৭-২৭।
5. ↑  "'আমাতে তোমার প্রকাশ পূর্ণ হোক' – রবীন্দ্রনাথ ঠাকুর"। *amp.dw.com*। সংগ্রহের তারিখ ২০২০-০৭-২৭।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***গীতিমাল্য***

* rabindra-rachanabali.nltr.org
অন্য ব্যবহারের জন্য গুগল (কোম্পানি) দেখুন।

**গুগল** বা **গুগোল** (Googol) একটি সংখ্যা নির্দেশক শব্দ। ১০১০০ সংখ্যাটিকে এক গুগল বলা হয়। অর্থাৎ এক লিখে তার পরে একশটি শূণ্য বসালে যে বৃহৎ সংখ্যাটি পাওয়া যায় তা-ই এক গুগল। গণিতে এর বিশেষ কোনো তাৎপর্য না থাকলেও অতি বৃহৎ পরিমাণ বুঝাতে এর ব্যবহার লক্ষ্যণীয়। নির্দিষ্ট সংখ্যার জন্য এই নামের প্রথম প্রস্তাব করেছিল মার্কিন গণিতবিদ এডওয়ার্ড ক্যসনারের নয় বছর বয়সী ভাতিজা *মিল্টন সিরোটা* (১৯১১ - ১৯৮১)। সিরোটা ১৯২০ সালে তার চাচার কাছে নামটি প্রস্তাব করেছিল। ক্যাসনার তার *Mathematics and the Imagination* (১৯৪০) নামক গ্রন্থে এই শব্দের উল্লেখ করেন। তখন থেকেই এটি জনপ্রিয়তা অর্জন করে।

আন্তর্জাতিক ইন্টারনেট সার্চ ইঞ্জিন গুগ্‌ল (Google)-এর নামটি এই শব্দ থেকেই নেয়া হয়েছে। গুগ্‌লের অন্যতম প্রতিষ্ঠাতা ল্যারি পেজ তার স্কুল জীবন থেকেই গণিতের গুগল শব্দটি দেখে বেশ আগ্রহ বোধ করেছিলেন। স্কুল জীবনে বন্ধুরা মিলে এই নামটিকে পছন্দ করেন। কিন্তু বানান ভুল করে তারা googol-এর বদলে google লিখেন।

গুগলকে এভাবে প্রকাশ করা যায়:  

১ গুগোল
= ১০১০০
=১০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০০

তথ্যসূত্র
---------
**সাহান হিউয়া থিলিনা কাদম্বি** (সিংহলি: තිලිණ කන්ඩම්බි; জন্ম: ৪ জুন, ১৯৮২) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। **থিলিনা কাদম্বি** মূলতঃ মাঝারি সারির ব্যাটসম্যান। বামহাতে ব্যাটিংয়ের পাশাপাশি ডানহাতে লেগ ব্রেক বোলিং করে থাকেন। ঘরোয়া ক্রিকেটে বাসনাহিরা নর্থ ও সিংহলিজ স্পোর্টস ক্লাবের প্রতিনিধিত্ব করছেন।

প্রারম্ভিক জীবন
---------------

শৈশবেই তিনি তার ক্রিকেটশৈলী প্রদর্শন করে সকলের নজর কাড়েন। ১৯৯৮ থেকে ২০০১ সাল পর্যন্ত শ্রীলঙ্কার অনূর্ধ্ব-১৯ দলে খেলেন। এছাড়াও শ্রীলঙ্কা এ ক্রিকেট দলের পক্ষে দশটি প্রথম-শ্রেণীর ক্রিকেটে অংশ নিয়েছেন।

২০০৪ সালে জিম্বাবুয়ে এ দলের বিপক্ষে ৫২ রান তোলেন। দুই ছক্কা ও ১০ চারে গড়া এ ইনিংসটির পুরোটিই ছিল প্রথমবারের মতো প্রথম-শ্রেণীর ক্রিকেটে পঞ্চাশোর্ধ্ব রান।

খেলোয়াড়ী জীবন
---------------

২৭ এপ্রিল, ২০০৪ তারিখে জিম্বাবুয়ে সফরে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ছয় নম্বরে ব্যাটিংয়ে নেমে চার বল মোকাবেলা করে এমলুলেকি এনকালা’র হাতে শূন্য রানে আউট হন। পরবর্তী তিন খেলায় তিনি সর্বমোট ২৩ রান তোলেন। তাসত্বেও ২০০৪ সালের এশিয়া কাপে খেলার জন্য মনোনীত হন ও তার দল শিরোপা জয় করে। কিন্তু খেলার মান নিম্নমূখী হওয়ায় ২০০৪ সালের আইসিসি চ্যাম্পিয়ন্স ট্রফিতে তার পরিবর্তে দিলহারা ফার্নান্দোকে অন্তর্ভুক্ত করা হয়।

২০০৮ সালে জিম্বাবুয়ে সফরে অন্তর্ভুক্ত হন ও গুরুত্বপূর্ণ ৪০ রান করে দলের জয়ে ভূমিকা রাখেন। এ সিরিজের পরপরই ২০০৯ সালে পাকিস্তান সফরে যান। করাচিতে অনুষ্ঠিত দ্বিতীয় ওডিআইয়ে ৫৯ রান তুলে শ্রীলঙ্কার সিরিজ জয় নিশ্চিত করেন। একই বছরে রানাসিংহে প্রেমাদাসা স্টেডিয়ামে ভারতের বিপক্ষে অপরাজিত ৯৩\* রান করেন।

তথ্যসূত্র
---------

1. ↑  "The Sri Lankans in Zimbabwe, 2003–04" in *Wisden Cricketers' Almanack* 2005. Alton: John Wisden & Co. Ltd, p1221.

বহিঃসংযোগ
---------

* ইএসপিএনক্রিকইনফোতে থিলিনা কাদম্বি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে থিলিনা কাদম্বি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Dilhara Fernando named in Champions Trophy squad from Cricinfo, retrieved 1 February 2006

| * দে
* স
শ্রীলঙ্কা টি২০ আন্তর্জাতিক ক্রিকেট অধিনায়ক |
| --- |
| 
* ২০০৬–১২: জয়াবর্ধনে
* ২০০৯–১১: দিলশান
* ২০০৯–১০: সাঙ্গাকারা
* ২০১১: কাদম্বি
* ২০১২–১৭: ম্যাথিউস
* ২০১৩–১৭: চন্ডিমাল
* ২০১৪–১৬/২০২০: মালিঙ্গা
* ২০১৭: থারাঙ্গা
* ২০২১–বর্তমান: শানাকা

 |
**রেভিতাল সুইদ** ( হিব্রু ভাষায়: רויטל סויד‎ জন্ম ১৭ আগস্ট ১৯৬৭) হচ্ছেন একজন ইজরায়েলি ফৌজদারি প্রতিরক্ষা বিষয়ক আইনজীবী এবং উল্লেখযোগ্য নারী রাজনীতিবিদ। তিনি ইসরায়েলের জায়নবাদী ইউনিয়নের একজন সদস্য হিসেবে সেই দেশের আইনসভা নেসেটের সদস্য হিসেবে দায়িত্ব পালন করেছেন। বর্তমানে তিনি ইসরায়েলী লেবার পার্টির সদস্য হিসেবে নেসেটে দায়িত্ব পালন করছেন।

জীবনী
-----

রেভিতাল সুইদ ইসরায়েলের উত্তরাঞ্চলীয় শ্যারন অঞ্চলের হাইফা জেলার হাদেরা শহরে জন্মগ্রহণ করেন। তার পিতার নাম ইয়োসেফ কাস্তেল এবং মায়ের নাম ব্রুরিয়া কাস্তেল। যদিও বিয়ের আগে তার মায়ের নাম ছিল ব্রুরিয়া মাইমন। তার বাবা ইজরায়েলে লিবিয়ার থেকে আসা ইহুদি অভিবাসী ছিলেন এবং তার মা ছিলেন জেরুজালেমের বাসিন্দা ইহুদি সেফার্দি পরিবারের বংশধর। এই পরিবারটি হাদেরা শহর প্রতিষ্ঠায় অংশ নিয়েছিল। তিনি ইসরায়েলের রাজধানী তেল আবিভে অবশিত বার-ইলান বিশ্ববিদ্যালয় থেকে আইন বিষয়ে স্নাতক ও স্নাতকোত্তর ডিগ্রি সম্পন্ন করেন। পরে তিনি তেল আভিভ জেলার অ্যাটর্নি অফিসের ফৌজদারি বিভাগে শিক্ষানবিশ বা ইন্টার্ন হিসেবে যোগদান করেন। বেশ কয়েক বছর ধরে তিনি ইসরায়েলের উত্তরাঞ্চলীয় শহর নেতানিয়ায় অ্যাটর্নি হিসাবে কাজ করেছিলেন। ১৯৯৪ সালে তিনি হাদেরার হিল্লেল ইয়াফে মেডিকেল সেন্টারের জেনারেল কাউন্সেল হিসেবে বেশ কয়েক মাস দায়িত্ব পালন করেন। একই বছরে তিনি একটি স্বাধীন আইন ফার্ম প্রতিষ্ঠা করেন। এই আইন সংস্থার মক্কেলদের মধ্যে ছিল বহুল আলোচিত আবুতবুল পরিবার। এই পরিবারটি ইজরায়েলি মাফিয়াদের সদস্য।

২০০৮ সালে মাত্র ৪ বছর বয়সী শিশু রোজ পিজেমকে হত্যার দায়ে আটক হওয়া রনি রন এবং মারি-শার্লট পিজেমের বিচারের সময় তিনি তাদের রক্ষার উদ্দেশ্যে নিযুক্ত অ্যাটর্নি হিসেবে কুখ্যাতি অর্জন করেন। এসময় তিনি হত্যাকারীদের পক্ষে আদালতে সওয়াল করার জন্য ব্যপক নিন্দিত হন।

সুইড ইসরায়েল বার অ্যাসোসিয়েশনের তেল আবিব জেলার অপরাধ বিষয়ক বিভাগের চেয়ারম্যান। তিনি শাআরেই মিশপত কলেজের একজন সহকারী অধ্যাপক এবং ফৌজদারি আইনের বিষয়ে প্রাইভেট কোম্পানির পরামর্শদাতা হিসেবে কাজ করেন।

লেবার পার্টির সদস্য হিসেবে তিনি ২০১৫ সালের নেসেট নির্বাচনের জন্য জায়নিস্ট ইউনিয়নের তালিকার চৌদ্দতম স্লটে নির্বাচিত হয়েছিলেন।

একজন পর্যবেক্ষণকারী ইহুদি রেভিতাল সুইদ চার সন্তানের জননী। তিনি বর্তমানে রা'আনানাতে থাকেন। তিনি একজন ধর্মীয় নারীবাদী।

তথ্যসূত্র
---------

1. 1 2  Siblings, lawyers, activists and a ‘Godfather': New Knesset lawmakers have colorful pasts Times of Israel, 31 March 2015
2. ↑  Child's abuse, death grip Israel The Star, 28 August 2008
3. ↑  'Israeli Madeleine McCann' was killed by grandfather, say police The Telegraph, 28 August 2008
4. ↑  Women win big as Yachimovich, Shaffir top Labor primary vote Times of Israel, 14 January 2015

বহিঃসংযোগ
---------

* রেভিতাল সুইদ on the Knesset website
Ranidae গোত্রের ব্যাঙ
**চামড়াঝোলা ব্যাঙ** (বৈজ্ঞানিক নাম: *Pterorana khare*) (ইংরেজি: Indian flying frog) বা **দেশি উড়ুক্কু ব্যাঙ** Ranidae (রানিডি) গোত্র বা পরিবারের অন্তর্গত *Pterorana* (টোরোরানা) গণের একমাত্র প্রজাতি। ভারত ও বাংলাদেশ এদের আবাসস্থল। বিজ্ঞানী কিয়াসেতো এবং খের ১৯৮৬ সালে এই প্রজাতির প্রথম বর্ণনা করেন। সেজন্য ইংরেজিতে প্রজাতিটিকে কখনও কখনও Khare’s Stream Frog নামে ডাকা হয়। এর বৈজ্ঞানিক নামের প্রজাতি অংশটিও এসেছে খেরে'র নাম থেকে। অত্যন্ত দুর্লভ এ ব্যাঙের সংখ্যা ক্রমে আশঙ্কাজনক হারে কমে আসছে। সেকারণে আই. ইউ. সি. এন. এই প্রজাতিটিকে Vulnerable বা সংকটাপন্ন বলে ঘোষণা করেছে।

বিস্তৃতি
--------

চামড়াঝোলা ব্যাঙ উত্তর-পূর্ব ভারতের নাগাল্যান্ড এবং আসামের নামেরি জাতীয় উদ্যান ও পেখুই বন্যপ্রাণী অভয়ারণ্যে দেখা গেছে। এছাড়া ১৯৯৭ সালে মণিপুরে ব্যাঙটি দেখতে পাওয়ার খবর জানা যায়, তবে তা অনিশ্চিত। নেপাল থেকে প্রজাতিটি বিলুপ্ত হয়ে গেছে। অতি সম্প্রতি বাংলাদেশের বান্দরবান জেলার রুমা উপজেলায় সমুদ্র সমতল থেকে প্রায় ৫০০ মিটার উচ্চতায় অবস্থিত প্রত্যন্ত রুমানা এলাকায় প্রজাতিটি আবিষ্কার করা হয়েছে।

বিবরণ
-----

বান্দরবানের পাহাড়ি বম সম্প্রদায়ের কাছে ব্যাঙটি ‘ভুন-দর’ নামে পরিচিত। যার বাংলা অর্থ *চামড়াঝোলা*। এর প্রধান বৈশিষ্ট্য দেহের দুই পাশের ঝোলানো চামড়া বা পাতাজিয়া। লাফ দেওয়ার সময় এই চামড়া প্রসারিত করে, যাতে বাতাসে কিছুটা বেশি সময় ভেসে থাকতে পারে। সেকারণে এর ইংরেজি নাম হয়েছে *flying frog*। মাঝারি আকৃতির এই ব্যাঙের নাকের ডগা থেকে পায়ু পর্যন্ত দৈর্ঘ্য ৬৮ মিলিমিটার। দেহের ওপরের অংশ মেটে-সবুজ আর নিচের অংশ প্রায় সাদা।

চিরসবুজ বন ও পাহাড়ি ছড়ায় এদের পাওয়া যায়। ছড়াতেই প্রজনন ঘটে। পুরুষ ব্যাঙ ব্যাঙাচি রক্ষণাবেক্ষণ ও পাহারার ভার নেয়।

তথ্যসূত্র
---------

1. 1 2 3  *বাংলাদেশে চামড়াঝোলা ব্যাঙ[*স্থায়ীভাবে অকার্যকর সংযোগ*]*, মনিরুল খান, দৈনিক প্রথম আলো। ঢাকা থেকে প্রকাশের তারিখ: ২০-১০-২০১২ খ্রিস্টাব্দ।
2. 1 2  *Pterorana khare*, The IUCN Red List of Threatened Species এ চামড়াঝোলা ব্যাঙ বিষয়ক পাতা।

বহিঃসংযোগ
---------

* ARKive, চামড়াঝোলা ব্যাঙের আলোকচিত্র ও তথ্য।
গুজরাতের এক বয়স্কা রাবারি নারী
রাবারি উট পালক *Tashrih al-aqvam* (১৮২৫)
**রেবারী** বা **রাবারি** উপজাতি মূলত ভারতের একটি জাতিগত গোষ্ঠী। এই উপজাতিরা রেবাড়ি, রায়কাস এবং দেওয়াসি নামেও পরিচিত। এই উপজাতিরা ভারতের উত্তর, মধ্য এবং পশ্চিমের রাজ্যগুলিতে ছড়িয়ে রয়েছে। ভারতের গুজরাত, রাজস্থান এবং পাঞ্জাব প্রদেশে এদের বেশি দেখা যায়। এছাড়া এই উপজাতি পাকিস্তানের সিন্ধুতেও রয়েছে।

রাবারি পুরুষরা গবাদিপশু পালনে তাদের বেশিরভাগ সময় ব্যয় করে। রাবারি মহিলারা গ্রামে থেকে দিনের বেশিরভাগ সময় নানারকম সূচিকর্ম তৈরি করেন, ছোট ছোট গ্রামগুলি পরিচালনায় সাহায্য করেন এবং আর্থিক দায়বদ্ধতাও সামলান।

উৎস
---

রাবারি রূপকথার কাহিনী মতে পার্বতীর মালিকানাধীন উটগুলির দেখভালের জন্য শিব তাদের পৃথিবীতে রেখেছিলেন।

বাসস্থান
--------

রাবারি উপজাতি মূলত ভারতের গুজরাত, রাজস্থান, হরিয়ানা, পাঞ্জাব, মধ্য প্রদেশ, নেপাল এবং পাকিস্তানে বাস করে। গুজরাতের আধা-মরুভূমি কাচ্ছ অঞ্চলে এই সম্প্রদায়দের দেখা যায়। এইসব অঞ্চলে রাবারি উপজাতিরা দেবর, গার্দো, কাঁথো, কাচ্চি এবং রাগদ এই পাঁচটি শ্রেণি নিয়ে গঠিত।

তথ্যসূত্র
---------

1. ↑  Köhler-Rollefson, Ilse (১৯৯২)। "The Raika Deomedary Breeders of Rajasthan: A Pastoral System in Crisis" (পিডিএফ)। *Nomadic Peoples*। **30**: 74–83। ১৯ আগস্ট ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ মার্চ ২০২১।
2. ↑  Street (2002), p. 29
3. ↑  Flavoni, Francesco D'orazi (১৯৯০)। *Rabari: A Pastoral Community of Kutch*। Indira Gandhi National Centre for Arts and Brijbasi Printers। আইএসবিএন 978-8-17107-026-8।
4. ↑  Davidson, Robyn (নভেম্বর ১, ১৯৯৭)। *Desert Places, pastoral nomads in India (the Rabari)*। Penguin। আইএসবিএন 978-0-14-026797-6।
5. ↑  Street (2002), pp. 28-29
১৭ শতকের ইন্দো-ফার্সিয়ান গাদার উদাহরণ, ইস্পাত ও সোনা দিয়ে তৈরি, ২৬.৫ ইঞ্চি (৬৭ সেমি) লম্বা, মেট্রোপলিটন মিউজিয়াম অফ আর্ট।
**গদা** (সংস্কৃত: गदा, কন্নড়: ಗದೆ, তেলেগু: గద, তামিল:  கதை, মালয়: গেদক) হল ভারতীয় উপমহাদেশের মুগুর বা দণ্ড বা ভোঁতা গদা। কাঠ বা ধাতু দিয়ে তৈরি, এটির মূলত দণ্ড বসানো গোলাকার মাথা থাকে, যার উপরে গজাল থাকে। ভারতের বাইরে, গদা দক্ষিণ-পূর্ব এশিয়াতেও গৃহীত হয়েছিল, যেখানে এটি এখনও  সিলতে ব্যবহৃত হয়। অস্ত্রটির ইন্দো-ইরানীয় উৎপত্তি হতে পারে কারণ পুরাতন ফার্সিও ক্লাব অর্থে গাদা শব্দটি ব্যবহার করে।

গদা হল হিন্দু দেবতা হনুমানের প্রধান অস্ত্র। বিষ্ণু তার চারটি হাতের একটি হাতে কৌমোদকী নামে গদা বহন করেন। মহাকাব্য মহাভারতে, যোদ্ধা বলরাম, ভীম, দুর্যোধন, জরাসন্ধ ও অন্যান্যদেরকে গদার প্রভু বলা হয়।

আরও দেখুন
---------

* কৌমোদকী

তথ্যসূত্র
---------

1. ↑  গদা, বাংলা, বিশেষ্য, *bn.m.wiktionary.org*
2. 1 2  About: Gada (mace), *Bbpedia.org (ইংরেজি ভাষায়)*
3. ↑  "Gada, The Mace of Vishnu. Some refer to me by the name "Kaumodaki""। ২৭ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০২২।

বহিঃসংযোগ
---------

* Search results for: 'Gada mace'
**গণপুর** ভারতের পশ্চিমবঙ্গ রাজ্যের বীরভূম জেলার সিউড়ি সদর মহকুমা মহম্মদ বাজার সি ডি ব্লকের একটি পুরানো গ্রাম।

ভূগোল
-----

এটি এনএইচ ১৪ (পুরনো নাম্বার এনএইচ ৬০) এর পাশে অবস্থিত। এই গ্রামটিকে "গণপুর সংরক্ষিত শালের বন" চারদিক থেকে ঘিরে রেখেছে। গ্রামের দক্ষিণ দিক দিয়ে একটি সরু খাল বয়ে গেছে।

গণপুর মূলত মোরাম মাটি (লাল মাটি) বিছানো অঞ্চল। গ্রামের চারিদিকে এই শাল বন মোরাম মাটিতে রয়েছে। বনের মধ্যেই বিভিন্ন গ্রাম রয়েছে। সেগুলি হল - উলপাহাড়ি, ঘাগা, চৌবাতা, শাবলা ইত্যাদি। এখানকার গ্রামবাসী, যারা বনের ভেতর বিভিন্ন গ্রামে থাকে, তারা বুঝতে পেরেছে যে তারা *শাল* পাতা দিয়ে তৈরি বাসন (শাল পাতার *থালা*/শাল পাতার *বাটি* ইত্যাদি) বিক্রি করে জীবিকা নির্বাহ করতে পারে। তাই এখানকার গ্রামবাসীদের মূল জীবিকা হয়ে উঠেছে শাল পাতার তৈরী থালা, বাটি ইত্যাদি বিক্রি। জীবিকা নির্বাহের উদ্দেশ্যে তারাই বনের গাছগুলি বাঁচিয়ে রেখেছে।

জনসংখ্যার উপাত্ত
----------------

২০১১ সালের জনগণনা অনুসারে, গণপুরের জনসংখ্যা ছিল ২,৯৬৩ জন, যার মধ্যে ১,৩৪৭ (৫০%) জন পুরুষ এবং ১,৩৫৯ (৫০%) জন মহিলা ছিল। জনসংখ্যায় ৬ বছরের নিচে ছিল ২৫৭ জন। গণপুরে মোট সাক্ষরতার সংখ্যা ছিল ২,০৫৯ (৬ বছরের বেশি জনসংখ্যার ৮৪.০৮%)।

শিক্ষা
------

গণপুরে একটি প্রকৌশল শিক্ষা প্রতিষ্ঠান আছে, বাসন্তিকা ইনস্টিটিউট অব ইঞ্জিনিয়ারিং অ্যান্ড টেকনোলজি (পলিটেকনিক)। এখানে ইঞ্জিনিয়ারিংয়ের ডিপ্লোমা কোর্স পড়ানো হয়।

গ্রামে দুটি প্রাথমিক বিদ্যালয় এবং একটি উচ্চ বিদ্যালয় (উচ্চ মাধ্যমিক) রয়েছে। এই বিদ্যালয়গুলি ভালভাবে রক্ষণাবেক্ষণ করা হয় এবং এগুলি নানা আধুনিক সুযোগ-সুবিধা দিয়ে সজ্জিত। উচ্চ মাধ্যমিক বিদ্যালয়ের দুটি বিভাগ আছে, কলা এবং বিজ্ঞান বিভাগ। দুটি বিভাগে প্রায় ৮০০ জন শিক্ষার্থী রয়েছে।

সংস্কৃতি
--------

রামেশ্বর শিব মন্দির কমপ্লেক্স
ডেভিড জে ম্যাককাশন গণপুরে ১৮ ও ১৯ শতকের অনেকগুলি ছোট ছোট চার চালা মন্দিরের উল্লেখ করেছেন, যেগুলি ছিল ইঁটের তৈরি এবং তাদের সম্মুখভাগ সমৃদ্ধভাবে খোদাই করা ছিল। তিনি ১৭৬৯ সাল নাগাদ নির্মিত মণ্ডল পরিবারের একটি বিষ্ণু মন্দিরেরও উল্লেখ করেছেন। এটি ছিল একটি আট চালা মন্দির, এবং ইঁট দিয়ে নির্মিত। এর সামনের দিকটি 'ফুলপাথর' দিয়ে সমৃদ্ধভাবে খোদাই করা।

গণপুর সবুজ সংসদ গ্রামীণ পাঠাগার, একটি সরকারী সাহায্যপ্রাপ্ত গ্রন্থাগার, ১৯৮০ সালে প্রতিষ্ঠিত হয়েছে। এটির নিজস্ব পাকা বাড়ি রয়েছে।

তথ্যসূত্র
---------

1. ↑
2. ↑  Ghosh, Kanailal, *Birbhumer Bon Udbhidjo O Banyapran*, *Paschim Banga*, Birbhum Special Issue, February 2006, (বাংলা),
3. ↑  "2011 Census – Primary Census Abstract Data Tables"। *West Bengal – District-wise*। Registrar General and Census Commissioner, India। সংগ্রহের তারিখ ৬ ফেব্রুয়ারি ২০১৮।
4. ↑  "Basantika Institute of Engineering and Technology (Polytechic)"। BIETP। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।
5. ↑  McCutchion, David J. *Late Mediaeval Temples of Bengal*, first published 1972, reprinted 2017, page 31. The Asiatic Society, Kolkata, আইএসবিএন  ৯৭৮-৯৩-৮১৫৭৪-৬৫-২
6. ↑  "List of Govt. Sponsored Libraries in the district of BIRBHUM" (পিডিএফ)। Government of West Bengal। ৪ ফেব্রুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ ফেব্রুয়ারি ২০১৮।

টেমপ্লেট:Birbhum District

  

টেমপ্লেট:WestBengal-geo-stub
**মহানগর আদালত** একটি ভিন্ন ধরনের আদালত যা বাংলাদেশের মহানগর শহরগুলোতে পাওয়া যায়। ১৮৯৮ সালের ফৌজদারি কার্যবিধি আইন (সিআরপিসি) অনুসারে এই আদালতের গঠনতন্ত্র, পদ্ধতি, বাহিনী এবং এখতিয়ার সমাধান করা হয়েছে। ফৌজদারী কার্যবিধি দুটি ধরনের আদালতকে স্বীকৃতি দিত: দায়রা আদালত এবং বিচারক আদালত।

১৯৭৬ সালে মহানগর পুলিশ শুরুর পরে, এই আইনটি ১৯৭৬ সালে একটি অধ্যাদেশ দ্বারা সংশোধিত হয় এবং ১৯৭৯ সালে কার্যকর হয়। এই সংশোধিত আইন অনুসারে, সরকার কর্তৃক মহানগর শহরগুলিতে পৃথক মহানগর আদালত স্থাপন করতে হবে। এই সংশোধনীর মাধ্যমে ফৌজদারি কার্যবিধি বর্তমানে প্রতিষ্ঠার অবস্থানের ভিত্তিতে দুই ধরনের বিচার বিভাগকে স্বীকৃতি দেয়। প্রথমটি জেলা আদালতে, যা বাংলাদেশের বিভিন্ন জেলায় অবস্থিত এবং দ্বিতীয়টি মহানগরীতে অবস্থিত মহানগর আদালত। ২০২০ সাল পর্যন্ত কেবল পাঁচটি শহরের মহানগর আদালত প্রতিষ্ঠিত হয়েছে। :

* ঢাকা
* চট্টগ্রাম
* রাজশাহী
* খুলনা
* সিলেট

শ্রেণিবিন্যাস
-------------

সাধারণত, মহানগর আদালত মহানগর অঞ্চলে ফৌজদারি অপরাধগুলি পরিচালনা করে। বর্তমানে বাংলাদেশে কেবলমাত্র মহানগর দায়রা আদালত পাওয়া যায়। মহানগর আদালত দেওয়ানি মামলা মোকাবেলা করে না। এইভাবে মহানগর আদালতগুলি ২ উপপ্রকারের। এগুলো হলো-

* মহানগর দায়রা জজ আদালত
* মহানগর হাকিম আদালত

### মহানগর দায়রা জজ আদালত

মহানগর দায়রা জজ আদালত পরিচালনা করেন দায়রা বিচারকগণ। এটি ১৯৯৯ সাল থেকে কাজ শুরু করেছে। অতিরিক্ত দুই ধরনের দায়রা জজ আদালত রয়েছে, **অতিরিক্ত মহানগর দায়রা জজ আদালত** এবং **যুগ্ম মহানগর দায়রা জজ আদালত**।

### মহানগর হাকিম আদালত

মহানগর হাকিম আদালতগুলির নেতৃত্বে থাকেন জুডিশিয়াল ম্যাজিস্ট্রেটগণ যারা সরকার কর্তৃক নিযুক্ত হন। এই ম্যাজিস্ট্রেটরা তদারকি দায়রা বিচারকের অধীনে কাজ করেন। মহানগর হাকিম আদালত তিন প্রকারের রয়েছে।  এগুলি হলো,

* মুখ্য মহানগর হাকিম আদালত
* অতিরিক্ত মুখ্য মহানগর হাকিম আদালত
* মহানগর হাকিম আদালত (প্রথম শ্রেণি)

আরো দেখুন
---------

* বাংলাদেশের বিচার বিভাগ

তথ্যসূত্র
---------

1. 1 2  বাংলাপিডিয়া উদ্ধৃতি | নিবন্ধ = মেট্রোপলিটান আদালত| লেখক = এ.এম.এম শওকত আলী}}
2. ↑  "The Code of Criminal Procedure - Executive Magistrate"। *bdlaws.minlaw.gov.bd* (ইংরেজি ভাষায়)। সংগ্রহের তারিখ ২০১৮-০৪-৩০।
3. ↑  "Subordinate Courts | Judicial Portal"। *www.judiciary.org.bd*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  কাজী এবাদুল হক (২০১২)। "বিচার ব্যবস্থা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
5. 1 2  "Jurisdiction of Court"। *www.judiciary.org.bd* (ইংরেজি ভাষায়)। সংগ্রহের তারিখ ২০১৮-০৪-৩০।
6. ↑  কাজী এবাদুল হক (২০১২)। "ম্যাজিস্ট্রেট"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
7. ↑  "Court of Session"। *bdlaws.minlaw.gov.bd* (ইংরেজি ভাষায়)। সংগ্রহের তারিখ ২০১৮-০৪-৩০।
**ফ্রেঙ্কেল ত্রুটি** বা **স্থানচ্যুতি ত্রুটি** হল কেলাসিত কঠিন পদার্থের এক প্রকার বিন্দু ত্রুটি। আবিষ্কারক ইয়াকভ ফ্রেঙ্কেল এর নামানুসারে এটির নামকরণ করা হয়। যখন একটি পরমাণু বা ক্ষুদ্র আয়ন (সাধারণত ক্যাটায়ন) ল্যাটিসে নিজের স্থান ত্যাগ করে, পার্শ্ববর্তী কোন স্থানে অন্তর্নিহিত কণা হিসেবে প্রবেশ করে, তখন সেই স্থানে একটি শূন্যতা সৃষ্টি হয়। প্রাথমিক ভাবে কণা বিকিরণ এর সময় এই ত্রুটিগুলোর উৎপত্তি হয়। এদের গঠন এনথালপি সাধারণত অন্যান্য বিন্দু ত্রুটির (যেমনঃ শূন্যতা ত্রুটি) চেয়ে বেশি হওয়ায়, বোল্টযম্যান বণ্টন পদ্ধতি অনুসারে এদের সাম্যবস্থায় ঘনত্ব শনাক্তকরণ সীমার নিচে থাকে।[] আয়নিক কেলাসে, যেখানে সাধারণত কমসংখ্যক সমন্বয় সংখ্যা থাকে বা আয়নগুলোর আকারে বেশ তারতম্য থাকে এবং ক্ষুদ্র আয়নগুলো (সাধারণত ক্যাটায়ন) স্থানচ্যুত হয়ে থাকে, সেখানে এই ত্রুটিটি স্বতঃস্ফূর্তভাবে তৈরি হতে পারে।[]

ঘনত্বের উপর এর প্রভাব
---------------------

ফ্রেঙ্কেল ত্রুটি শুধুমাত্র কেলাসের অভ্যন্তরে আয়নগুলোর স্থানান্তরের সাথে সম্পর্কিত হলেও, বিশেষ করে ঘনিষ্ঠভাবে আবদ্ধ কেলাস ব্যবস্থায় পদার্থের মোট আয়তন ও ঘনত্ব সংরক্ষিত বা অপরিবর্তিত থাকেনা। অন্তর্নিহিত কণার কারণে যে ল্যাটিস সম্প্রসারণের উৎপত্তি হয়, তা শূন্যতার কারণে উৎপন্ন ল্যাটিস সংকোচনের চেয়ে বেশি প্রভাবশালী হওয়ায় মোট ঘনত্ব হ্রাস পায়।[]

উদাহরণ
------

The Frenkel defect within the NaCl structure
যেসব আয়নিক কঠিন পদার্থে অ্যানায়ন ও ক্যাটায়নের মধ্যে বিশাল আকারের পার্থক্য থাকে ( সাধারণত কার্যকরী পারমাণবিক চার্জ এর জন্য ক্যাটায়নের আকারই ছোট হয়ে থাকে) সেসব পদার্থে ফ্রেঙ্কেল ত্রুটি দেখা যায়।

ফ্রেঙ্কেল ত্রুটি পাওয়া যায় এমন কিছু কঠিন পদার্থের উদাহরণ:

* জিঙ্ক সালফাইড,
* সিল্ভার(I) ক্লোরাইড,
* সিলভার(I) ব্রোমাইড (আরও দেখুন Schottky defects),
* সিল্ভার(I) আয়োডাইড।

Zn2+ এবং Ag+ আয়নের অপেক্ষাকৃত ছোট আকারের কারণে এগুলো হয়ে থাকে।

উদাহরণস্বরূপ, ধরা যাক একটি ল্যাটিস X*n*− এবং M*n*+ আয়ন দ্বারা গঠিত। মনে করি, M আয়ন M সাবল্যাটিস ত্যাগ করে এবং X সাবল্যাটিস অপরিবর্তিত থাকে। তবে অন্তর্নিহিত কণা গঠনের পরিমাণ এবং শূন্যস্থানের পরিমাণ সমান থাকবে।

MgO যৌগে এক প্রকারের ফ্রেঙ্কেল ত্রুটির সূচনা হয় যখন অক্সাইড অ্যানায়ন ল্যাটিস ত্যাগ করে এবং অন্য কোন অন্তর্নিহিত স্থানে যায়। লেখা আছেঃ Kröger–Vink notation:

Mg×  
Mg + O×  
O → Oটেমপ্লেট:Tmath  
i + v••  
O + Mg×  
Mg

  

সোডিয়াম ক্লোরাইডের কেলাসিত গঠনের সাহায্যে এটিকে চিত্রায়িত করা যায়। নিম্নে দ্বিমাত্রিক বিন্যাসিত চিত্রের মাধ্যমে তা উপস্থাপনা করা হয়েছে। 

ত্রুটিমুক্ত NaCl কাঠামো
NaCl কাঠামোর মধ্যকার দুটি ফ্রেঙ্কেল ত্রুটি

আরও দেখুন
---------

* Deep-level transient spectroscopy (DLTS)
* Schottky defect
* Wigner effect
* Crystallographic defect

তথ্যসূত্র
---------

1. ↑  Frenkel, Yakov (১৯২৬)। "Über die Wärmebewegung in festen und flüssigen Körpern (About the thermal motion in solids and liquids)"। *Zeitschrift für Physik*। Springer। **35** (8): 652–669। ডিওআই:10.1007/BF01379812। বিবকোড:1926ZPhy...35..652F। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Ashcroft and Mermin (১৯৭৬)। *Solid State chemistry*। Cengage Learning। পৃষ্ঠা 620। আইএসবিএন 0030839939। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------

* Kittel, Charles (২০০৫)। *Introduction to Solid State Physics* (8th সংস্করণ)। Wiley। পৃষ্ঠা 585–588। আইএসবিএন 0-471-41526-X। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মহাদেবপুর জমিদার বাড়ি** রাজশাহী বিভাগের নওগাঁ জেলার মহাদেবপুর উপজেলায় অবস্থিত ঐতিহাসিক জমিদার বাড়ি। মহাদেবপুর জমিদারির প্রতিষ্ঠাতা নয়নচন্দ্র রায় চৌধুরী জমিদার বাড়িটি নির্মাণ করেন।

অবস্থান
-------

মহাদেবপুর জমিদার বাড়িটি নওগাঁ জেলা সদর থেকে প্রায় ২৪ কিলোমিটার পশ্চিমে মহাদেবপুর উপজেলায় অবস্থিত। জমিদার বাড়িটি আত্রাই নদীর তীরবর্তী স্থানে অবস্থিত। মহাদেবপুরের জাহাঙ্গীরপুর সরকারি কলেজ পাশেই জমিদার বাড়িটি অবস্থিত।

ইতিহাস
------

মহাদেবপুর জমিদার বাড়ির প্রবেশপথমহাদেবপুর জমিদার বাড়ির প্রবেশপথ
মুঘল সম্রাট জাহাঙ্গীরের শাসনকালে(১৬০৫-১৬২৭) মহাদেবপুর জমিদার বাড়িটি নির্মাণ করা হয়েছে। মহাদেবপুর জমিদারির প্রতিষ্ঠাতা নয়নচন্দ্র রায় চৌধুরী জমিদার বাড়িটি নির্মাণ করেছিলেন। তিনি পূর্বে ভারতের বর্ধমানে বসবাস করতেন।

জনশ্রুতি আছে, মুঘলদের বাংলা বিজয়ে সহযোগিতা করার জন্য নয়নচন্দ্র রায় চৌধুরী সম্রাট জাহাঙ্গীরের কাছ থেকে পুরস্কার স্বরূপ মহাদেবপুরের জমিদার ব্যবস্থা লাভ করেন। এই জমিদারি পরিচালনা করার জন্য জমিদার বাড়িটি তৈরি করা হয়েছিল। সেই সময়েই সম্রাট জাহাঙ্গীরের সম্মানার্থে তার নামানুসারে মহাদেবপুরের নামকরণ হয় জাহাঙ্গীরপুর।

মহাদেবপুর জমিদারির শেষ জমিদার ক্ষিতিশচন্দ্র রায় চৌধুরী জমিদার বাড়িটির কিছু অংশ জাহাঙ্গীরপুর সরকারি কলেজ প্রতিষ্ঠার জন্য দান করেন। বর্তমানে জমিদার বাড়ির মূল প্রবেশপথ এবং কিছু জমি জাহাঙ্গীরপুর সরকারি কলেজের প্রাঙ্গণ হিসেবে ব্যবহার করা হচ্ছে।

অবকাঠামো
--------

মহাদেবপুর জমিদার বাড়িটি ঐতিহাসিক মুঘল সাম্রাজ্যের নিদর্শন। রাজবাড়িটি আত্রাই নদীর তীরে অবস্থিত। বাড়িটিতে একটি বিশাল প্রবেশদ্বার, বসবাসের জন্য দ্বিতল বিশিষ্ট ভবন, একটি কাছারিঘর, বাগানবাড়ি আছে।

বর্তমান অবস্থা
--------------

জমিদারি প্রথা বিলুপ্ত হওয়ার পর অনেকদিন ধরে কোনো সংস্কার না করার কারণে জমিদার বাড়ির কিছু কিছু অংশ ভেঙ্গে যায়। বর্তমানে জমিদার বাড়িটি পরিত্যাক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।

আরও দেখুন
---------

* জাহাঙ্গীরপুর সরকারি কলেজ, মহাদেবপুর
* জমিদার বাড়ি
* মহাদেবপুর উপজেলা

তথ্যসূত্র
---------

1. ↑  "নওগাঁ জেলার দর্শনীয় স্থান"। *বাংলাপিডিয়া*। সংগ্রহের তারিখ ২০২০-০৬-১৯।
2. 1 2 3 4  "মহাদেবপুর জমিদারি"। *বাংলাপিডিয়া*। সংগ্রহের তারিখ ২০২০-০৬-১৯।
3. ↑  "মহাদেবপুর উপজেলার দর্শনীয় স্থান"। *জাতীয় তথ্য বাতায়ন*। ২০২০-০৬-০৯ তারিখে মূল থেকে আর্কাইভ করা। সংগ্রহের তারিখ ২০২০-০৬-১৯।
4. 1 2  "জমিদার বাড়ী"। *জাতীয় তথ্য বাতায়ন*। ২০২০-০৬-২২ তারিখে মূল থেকে আর্কাইভ করা। সংগ্রহের তারিখ ২০২০-০৬-১৯।
5. ↑  *বাংলাদেশের লোকজ সংস্কৃতি গ্রন্থমালা - নওগাঁ জেলা*। ঢাকা: বাংলা একাডেমী। পৃষ্ঠা ৪৯। আইএসবিএন 983-07-5332-0। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
6. ↑  "মহাদেবপুরের জাহাঙ্গীরপুর সরকারি কলেজের ইতিহাস"। *www.jgcbd.net*। সংগ্রহের তারিখ ২০২০-০৬-১৯।
7. ↑  "ঘুরে আসুন নওগাঁ জেলা"। *নওগাঁ দর্পন*। ৩০ জুলাই ২০১৯। সংগ্রহের তারিখ ১৯ জুন ২০২০।
**ফরিদকোট জেলা** ভারতের পাঞ্জাব রাজ্যের ২২ টি জেলার মধ্যে একটি জেলা। ফরিদকোট শহর এ জেলা সদরদপ্তর বা রাজধানী। ফরিদকোট জেলা পূর্ববর্তী ফিরোজপুর বিভাগের অংশ ছিল। কিন্তু ১৯৯৬ সালে ফরিদকোট, ভাটিণ্ডা এবং মানসা জেলা নিয়ে ফরিদকোট বিভাগ প্রতিষ্ঠিত হয়, যার সদরদপ্তর ফরিদকোট শহরে অবস্থিত।

নামকরণ
------

ফরিদকোট জেলার নামকরণ জেলার সদরদপ্তর বা রাজধানী ফরিদকোট থেকে করা হয়েছে। ফরিদকোট নাম করণ করা হয়েছে মুসলমান সুফিসাধক বাবা ফরিদের সম্মানে। ফরিদকোট শহরটি ১৩শ শতাব্দীর সময়ে রাজস্থানের ভাটনারের ভাট্টি প্রধান রাই মুঞ্জের পৌত্র রাজা মোকলসি কর্তৃক মোকালহার হিসাবে প্রতিষ্ঠিত হয়েছিল। একটি জনপ্রিয় লোককাহিনী অনুসারে, বাবা ফরিদ শহরে দর্শন (প্রবেশ) করার পরে রাজা মোকলহর নাম বদলে ফরিদকোট রাখেন। এটি মোকালসির ছেলে জয়েরি এবং ওয়াইসরির রাজত্বকালে রাজধানী ছিল।

ইতিহাস
------

স্বাধীনতার পূর্বে এ জেলার একটি বড় অংশ ফরিদকোটের মহারাজার অধীনে ছিল এবং পরবর্তীকালে ১৯৪৮ সালে এটি পাতিয়ালা ও পূর্ব পাঞ্জাব স্টেটস ইউনিয়নের একটি অংশে পরিণত হয়েছিল। ১৯৭২ সালের ৭ আগস্ট ভাটিণ্ডা জেলার ফরিদকোট তফসিল এবং ফিরোজপুর জেলার মোগা ও মুকসার তফসিল নিয়ে ফরিদকোট জেলা গঠিত হয়। পর্বতীতে ১৯৯৫ সালের নভেম্বরে এ জেলার মোগা ও মুকসার তফসিল দুটিকে দুটি পৃথক জেলায় উন্নীত করা হয়।

ভূগোল
-----

ফরিদকোট জেলা ৩০৪০১৪ উত্তর অক্ষাংশ এবং ৭৪৪৫৩৬ পূর্ব দ্রাঘিমাংশে অবস্থিত। এর উত্তর পশ্চিমে ফিরোজপুর জেলা, দক্ষিণ পশ্চিমে মুক্তসার জেলা, দক্ষিণে ভাটিণ্ডা জেলা, পশ্চিমে মোগা জেলা অবস্থিত। এর মোট আয়তন ১৪৬৯ বর্গকিলোমিটার।

ফরিদকোট জেলায় ফরিদকোট, কোটকপুরা, জয়তু ৩টি বড় শহর রয়েছে। ফরিদকোট এলাকায় ৭টিরও বেশি নগরাঞ্চল রয়েছে, উল্লেখযোগ্য নগর সমুহ হল বাজাখানা, পাঁচগড়াইন কলান, দীপ সিং ওয়াল, গোলেওয়ালা, ঝোক সরকার, দোড, ঘুগিয়ানা, সাদিক, চাঁদ ভান ইত্যাদি। ফরিদকোট প্রিমিয়ার শিক্ষাপ্রতিষ্ঠানের প্রধান কেন্দ্রস্থল। উত্তর ভারতের একমাত্র মেডিকেল বিশ্ববিদ্যালয়টি এখানে অবস্থিত, যা বাবা ফরিদের নামানুসারে নামকরণ করা হয়েছে।

জনসংখ্যা
--------

২০১১ সালের ভারতীয় জনগণনা অনুসারে ফরিদকোট জেলার জনসংখ্যা ৬১৮,০০৮ জন, যা সলোমন দ্বীপপুঞ্জের মোট জনসংখ্যার সমান বা মার্কিন যুক্তরাষ্ট্রের ভারমন্ট রাজ্যের জনসংখ্যার সমান। এটি ভারতের মোট ৬৪০ এর মধ্যে ৫১৯ তম জনবহুল জেলা। জেলাটির বর্গকিলোমিটারে জনসংখ্যার ঘনত্ব প্রতি বর্গ কিলোমিটারে ৪২৪ জন বা প্রতি বর্গ মাইলে ১,১০০ জন বাসিন্দা রয়েছে। ২০০১-২০১১ এর দশকে এ জেলার জনসংখ্যা বৃদ্ধির হার ছিল ১২.১৮%। ফরিদকোটে প্রতি ১০০০ জন পুরুষের বিপরীতে ৮৮৯ জন মহিলা রয়েছে এবং জেলার গড় সাক্ষরতার হার ৭০.৬% যা জাতীয় স্বাক্ষরতা চেয়ে কম।

* Entrance of Farmer's House Faridkot
* Foundation Stone of Harindra - Civil Hospital Faridkot
* Foundation Stone of Harindra - Civil Hospital Faridkot
* Foundation stone of Govt. School of Bargari (Faridkot)
* Entrance of District Court Faridkot
* Foundation Stone of Davies Model Agricultural Farm and Farmers's House Faridkot
* Govt. Brijindra College Faridkot
* Govt.Brijindra College Faridkot

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Solomon Islands 571,890 July 2011 est.
3. ↑  "2010 Resident Population Data"। U. S. Census Bureau। ১৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Vermont 625,741
**ফ্রেডরিক রিজওয়ে** (ইংরেজি: Fred Ridgway; জন্ম: ১০ আগস্ট, ১৯২৩ - মৃত্যু: ২ অক্টোবর, ২০১৫) চেশায়ারের স্টকপোর্ট এলাকায় জন্মগ্রহণকারী বিশিষ্ট ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট-মিডিয়াম বোলার ছিলেন। পাশাপাশি ডানহাতে ব্যাটিংয়ে পারদর্শী ছিলেন তিনি। ঘরোয়া কাউন্টি ক্রিকেটে কেন্টের প্রতিনিধিত্ব করেন **ফ্রেড রিজওয়ে**।

প্রারম্ভিক জীবন
---------------

দ্বিতীয় বিশ্বযুদ্ধের পর কেন্টের উদ্বোধনী বোলিং আক্রমণ বেশ দূর্বলমানের ছিল। জ্যাক মার্টিন মাঝে-মধ্যে সফলতা পেলেও তা দলের জন্য যথেষ্ট ছিল না। ১৯৪৬ সালে নিয়মিত খেলতে পারেননি রিজওয়ে। কিন্তু পরের মৌসুমে বৃষ্টি আক্রান্ত পীচে ইয়র্কশায়ারের বিপক্ষে ১২/৮৬ পরিসংখ্যান গড়েন।

১৯৪৮ সালে আঘাতের কারণে নিজেকে মেলে ধরতে না পারলেও ১৯৪৯ সালে রিজওয়ে তার সেরা বছর পার করেন। ২২.৮৮ গড়ে ১০৫ উইকেট পান। এরফলে তিনি বেডসার, গ্ল্যাডউইন ও লেস জ্যাকসনের পর চতুর্থ সেরা পেস বোলারের মর্যাদা পান। ১৯৫০ সালে তার আঘাত আরও দীর্ঘস্থায়ী ছিল। মৌসুমের শেষদিকে নটিংহ্যামশায়ারের বিপক্ষে নিজস্ব সেরা ৮/৩৯ লাভ করেন। পরের বছর ৯০-এর অধিক উইকেট পান। এছাড়াও, সাসেক্সের বিপক্ষে ৯ম উইকেট জুটিতে ব্রায়ান এডরিচের সাথে রেকর্ডসংখ্যক ১৬১ রান তোলেন।

খেলোয়াড়ী জীবন
---------------

অ্যালেক বেডসারসহ আরও কয়েকজন খেলোয়াড়ের ভারত সফরের অস্বীকারের কারণে রিজওয়ে স্বাভাবিকভাবেই অভিষেক ঘটে। ১৯৫১-৫২ মৌসুমে ভারত সফরে ইংল্যান্ডের পক্ষে পাঁচ টেস্টে অংশ নিয়েছিলেন। ব্রায়ান স্ট্যাদামের সাথে পেস বোলিং উদ্বোধনে নেমেছিলেন তিনি। ঐ সফরে সর্বমোট সাতজন খেলোয়াড়ের টেস্ট অভিষেক ঘটেছিল। পাঁচ টেস্টের ঐ সফরে ৫৪.১৪ গড়ে তিনি মাত্র ৫ উইকেট পান।

ক্রিকেটের পাশাপাশি ফুটবল খেলায়ও দক্ষ ছিলেন তিনি। দ্বিতীয় বিশ্বযুদ্ধ পরবর্তীকালে কেন্ট লীগে রামসগেট এফ.সি’র পক্ষে অর্ধ-পেশাদারী পর্যায়ে অংশ নেন।

অবসর
----

১৯৫৯ ও ১৯৬০ সালে আঘাতের কারণে তার ক্রিকেট জীবন আরও সঙ্কুচিত হয়ে পড়ে। ফলশ্রুতিতে প্রথম-শ্রেণীর ক্রিকেট থেকে তাকে অবসর নিতে বাধ্য হতে হয়। অবসর পরবর্তীকালে মেইডস্টোনের বার্মিং এলাকায় বসবাস করেন। অতঃপর ৯২ বছর বয়সে ২ অক্টোবর, ২০১৫ তারিখে তার দেহাবসান ঘটে।

তথ্যসূত্র
---------

1. 1 2  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 140। আইএসবিএন 1-869833-21-X। সংগ্রহের তারিখ ২৭ এপ্রিল ২০১১।
2. ↑  "Kent v Nottinghamshire 1950"। *CricketArchive*। সংগ্রহের তারিখ ২৫ সেপ্টেম্বর ২০১৫।
3. ↑  Cricketarchive.com
4. ↑  Cricketarchive.com
5. ↑  *Wisden* 1953, pp. 776-77.
6. ↑  "Ramsgate FC Website"। ৩১ মে ২০১২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫।
7. ↑  "Kent and England bowler Ridgway dies"। *ESPNCricinfo*। সংগ্রহের তারিখ ২ অক্টোবর ২০১৫।

আরও দেখুন
---------

* ফ্রাঙ্ক টাইসন
* অ্যালেক বেডসার
* ইংল্যান্ড ক্রিকেট দল

বহিঃসংযোগ
---------

* ইএসপিএনক্রিকইনফোতে ফ্রেড রিজওয়ে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রেড রিজওয়ে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
হিল্টন মেক্সিকো সিটি রিফর্মা
**হিল্টন মেক্সিকো সিটি রিফর্মা** মেক্সিকোর রাজধানী মেক্সিকো সিটিতে অবস্থিত একটি পাঁচ তারকা বিলাসবহুল হোটেল। এটি বৈশ্বয়িক চেইন হিল্টন হোটেলের একটি শাখা। হোটেলটি পুরাতন মেক্সিকো সিটির কেন্দ্রস্থল হুয়ারেজ অ্যাভিনিউতে অবস্থিত। এর কাছের স্টেশন হলো হিদালগো মেট্রো স্টেশন। ১৯৮৫ সালে প্রতিষ্ঠিত হওয়ার পর থেকেই হোটেলটি ব্যবসায়ী ও ভ্রমণপিপাসুদের কাছে জনপ্রিয় হয়ে উঠে। হোটেলটিতে ৪৫৭টি থাকার ঘর, বেশ কয়েকটি রেস্টুরেন্ট ও কনফারেন্স হল রয়েছে। এছাড়াও মেক্সিকোর বিখ্যাত ইটারি এল কার্ডেনালও এখানে অবস্থিত। উইকিম্যানিয়া ২০১৫ এই হোটেলেই অনুষ্ঠিত হয়েছিল।

চিত্র
-----

* হিল্টন মেক্সিকো সিটি রিফর্মার লবিহিল্টন মেক্সিকো সিটি রিফর্মার লবি
* হিল্টন মেক্সিকো সিটি রিফর্মার থাকার কক্ষহিল্টন মেক্সিকো সিটি রিফর্মার থাকার কক্ষ
* হিল্টন মেক্সিকো সিটি রিফর্মার করিডোরহিল্টন মেক্সিকো সিটি রিফর্মার করিডোর

তথ্যসূত্র
---------

1. ↑  Auzias, Dominique; Labourdette, Jean-Paul (১৭ সেপ্টেম্বর ২০১২)। *Mexique 2013* (French ভাষায়)। Petit Futé। পৃষ্ঠা 119। আইএসবিএন 2-7469-6428-7। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Meade, Julie Doherty (৫ আগস্ট ২০১৪)। *Moon Mexico City*। Avalon Travel Publishing। পৃষ্ঠা 353। আইএসবিএন 978-1-61238-827-4। [*স্থায়ীভাবে অকার্যকর সংযোগ*]

বহিঃসংযোগ
---------

* অফিসিয়াল ওয়েবসাইট  ওয়েব্যাক মেশিনে আর্কাইভকৃত ১৩ এপ্রিল ২০১৬ তারিখে


উইকিমিডিয়া কমন্সে **হিল্টন মেক্সিকো সিটি রিফর্মা** সংক্রান্ত মিডিয়া রয়েছে।
গিরিশ কর্ণাদ (বাম) এবং মীনাক্ষী মুখোপাধ্যায় (ডান) , ACLALS Conference 2004, হায়দ্রাবাদ,ভারত 
**মীনাক্ষী মুখোপাধ্যায়** (মারা গেছেন ১৬ সেপ্টেম্বর 
২০০৯, ৭২ বছর বয়সী) একজন সাহিত্যিক এবং সাহিত্য আকাডেমি পুরস্কার বিজয়ী। তাঁর বই "অ্যান ইন্ডিয়ান ফর অল সিজনস", ইতিহাসবিদ আর.সি. দত্ত র জীবনী আধারিত এবং পেঙ্গুইন প্রকাশিত দিল্লিতে মুক্তি পাবে। মুখার্জি ২০০৩ সালে তাঁর ''দ্য পেরিশেবল এম্পায়ার: ইংরেজিতে ভারতীয় রচনায় প্রবন্ধ'' প্রবন্ধের জন্য সাহিত্য একাডেমী পুরস্কার পেয়েছিলেন। তিনি পাটনা, পুনে, দিল্লি এবং হায়দ্রাবাদ বিশ্ববিদ্যালয়ের বেশ কয়েকটি কলেজে ইংরেজি সাহিত্য এবং সমালোচনামূলক তত্ত্ব পড়িয়েছিলেন। তাঁর শেষ ও দীর্ঘতম স্পেলটি ছিল নয়া দিল্লির জওহরলাল নেহেরু বিশ্ববিদ্যালয়তে ইংরেজির অধ্যাপক হিসাবে। তিনি ভারতের বাইরে বেশ কয়েকটি বিশ্ববিদ্যালয়ে ভিসি অধ্যাপক ছিলেন, অস্টিনের টেক্সাস বিশ্ববিদ্যালয়, শিকাগো বিশ্ববিদ্যালয়, বিশ্ববিদ্যালয় সহ ক্যালিফোর্নিয়া বার্কলে, ম্যাককুয়েরি বিশ্ববিদ্যালয় (সিডনি), ক্যানবেরার বিশ্ববিদ্যালয় এবং ফ্লিন্ডার বিশ্ববিদ্যালয় (অ্যাডিলেড)। তার স্বামী সুজিত মুখোপাধ্যায় ছিলেন শিক্ষক এবং সাহিত্যিক পণ্ডিত। তাদের দুটি কন্যা ছিল। তারা হায়দরাবাদে তাদের জীবনের শেষ বছরগুলি কাটিয়েছিল

তথ্যসূত্র
---------

 


1. ↑  Mohanty, Sachidananda। "Remembering Sujit"। ২৯ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।
মূল প্রকল্পের জন্য লিনাক্স কার্নেল দেখুন।

**লিনাক্স-লিব্রে** (ইংরেজি: Linux-libre)একটি অপারেটিং সিস্টেম কার্নেল এবং একটি গ্নু প্যাকেজ।
গ্নু প্রজেক্ট চেষ্টা করে যেকোন মালিকানাধীন বা সোর্সকোড সংযুক্ত নেই এমন সফ্টওয়্যার ব্লব মুক্ত করার সাথে সাথে লিনাক্স-লিব্রেকে তার আপস্ট্রীম ডেভেলপমেন্ট লিনাক্স কার্নেলের সাথে হালনাগাদ রাখতে। সোর্সকোড সংযুক্ত নেই এমন সফ্টওয়্যারকে বাইনারী ব্লব (ইংরেজি: blob) বলে এবং এসব বাইনারি ব্লব মুলত ব্যবহৃত হয় লিনাক্স কার্নেলের মালিকানাধীন ফার্মওয়্যার ইমেজ এর ক্ষেত্রে। যদিও সাধারণত এসব বাইনারি ব্লব পুনঃবণ্টনযোগ্য কিন্তু তা সাধারণ ব্যবহারকারীকে এটার গুণগত মান পরখ, ত্রুটি পরীক্ষণ এবং সংশোধন, উন্নয়ন, পরিবর্তন বা পরিবর্ধন এর স্বাধীনতা প্রদান করে না।

ইতিহাস
------

লিনাক্স কার্নেল ১৯৯৬ সাল থেকে তার কার্নেলে বাইনারি ব্লব সংযুক্ত করা শুরু করে। কার্নেল বাইনারি ব্লব মুক্ত করার কাজ শুরু হয় ২০০৬ সাল নাগাদ জিনিউসেন্স এর ফাইন্ড-ফার্মওয়্যার (ইংরেজি: find-firmware) এবং জেন-কার্নেল (ইংরেজি: gen-kernel) এর মাধ্যমে। এই কাজটি পরবর্তীতে আরো এগিয়ে নেয়া হয়েছে ২০০৭ থেকে ব্লাগ (ইংরেজি: BLAG) লিনাক্স ডিস্ট্রিবিউশন এর মাধ্যমে যখন ডিব্লব (ব্লব সরানোর স্ক্রিপ্ট) (ইংরেজি: deblob) এবং **লিনাক্স-লিব্রে** এর জন্ম হয়।

লিনাক্স-লিব্রে প্রথম রিলিজ করে ফ্রী সফটওয়্যার ফাউন্ডেশন লাতিন আমেরিকা (FSFLA), অতঃপর সেটাকে ফ্রী সফটওয়্যার ফাউন্ডেশন (FSF) সম্পূর্ণ ফ্রী লিনাক্স ডিস্ট্রিবিউশন এর একটি গুরুত্বপূর্ণ অংশ হিসেবে অনুমোদন করে। এটি একটি গ্নু প্যাকেজে রুপ নেয় মার্চ ২০১২ তে। আলেকজান্দ্রে অলিভা এই প্রজেক্টের প্রধান।

মালিকানাধীন ফার্মওয়্যার মুক্তকরণ
---------------------------------

লিনাক্স-লিব্রের মাস্কট ফ্রিডোসহিত গ্নু লোগো
### প্রক্রিয়া

মুক্তকরণ প্রক্রিয়াটির শুরু হয় *ডব্লব-মেইন* নামক একটি স্ক্রিপ্টের মাধ্যমে। এই স্ক্রিপ্টটি জিনিউসেন্সের জন্যে ব্যবহৃত স্ক্রিপ্ট থেকে অনুপ্রাণিত। জেফ মো ব্লাগ লিনাক্স এবং গ্নুয়ে ব্যবহারের জন্যে এখানে প্রয়োজনীয় পরিবর্তন আনেন। *ডিব্লব-চেক* নামে আরেকটি স্ক্রিপ্ট রয়েছে, যেটি চেক করে এখনও কার্নেল সোর্স ফাইল, প্যাচ বা কম্প্রেসড সোর্স ফাইলে এমন কোন সফটওয়্যার রয়েছে কি না যা মালিকানাধীন হতে পারে।

আরও দেখুন
---------

* ওপেন সোর্স হার্ডওয়্যার
* গ্নু হার্ড, গ্নু কর্তৃক ডেভেলপকৃত একটি অপারেটিং সিস্টেম কার্নেল
* লিব্রেবুট
* লিব্রেপ্ল্যানেট

বহিঃসংযোগ
---------

1. ↑  blag-announce (ফেব্রুয়ারি ২০, ২০০৮)। "[blag-devel] লিনাক্স-লিব্রে"। সংগ্রহের তারিখ এপ্রিল ২৬, ২০২১।
2. ↑
3. ↑  Free Software Foundation Latin America। "How it is done"। *Linux-libre, Free as in Freedo*। সংগ্রহের তারিখ ডিসেম্বর ৬, ২০১১।
4. ↑  "fsfla - Revision 8200: /software/linux-libre/scripts"। *Free Software Foundation Latin America*। সংগ্রহের তারিখ ডিসেম্বর ৬, ২০১১।

বহিঃসংযোগ
---------


উইকিমিডিয়া কমন্সে **লিনাক্স-লিব্রে** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* লিনাক্স (ব্লব মুক্ত সংস্করণ) FSF.org-এ
**মাহমুদ খামিস সাইদ খামিস আল হাম্মাদি** (আরবি: محمود خميس‎‎, ইংরেজি: Mahmoud Khamees; ২৮ অক্টোবর ১৯৮৭; **মাহমুদ খামিস** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০০৮–০৯ মৌসুমে, আমিরাতি ফুটবল ক্লাব আল ওয়াহদার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ওয়াহদারর হয়ে ৬ মৌসুমে ৮৬ ম্যাচে ৪টি গোল করার পর ২০১৪–১৫ মৌসুমে তিনি আল নাসরে যোগদান করেছেন। ২০২১–২২ মৌসুমে, তিনি ধারে আল নাসর হতে আমিরাতি ক্লাব আল ওয়াহদায় যোগদান করেছেন।

খামিস ২০০৭ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৫১ ম্যাচে ২টি গোল করেছেন।

প্রারম্ভিক জীবন
---------------

মাহমুদ খামিস সাইদ খামিস আল হাম্মাদি ১৯৮৭ সালের ২৮শে অক্টোবর তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০০৭ সালের ১৭ই নভেম্বর তারিখে, ২০ বছর ও ২০ দিন বয়সে, বাম পায়ে ফুটবল খেলায় পারদর্শী খামিস বেনিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বেনিন ১–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে খামিস সর্বমোট ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৩০ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০০৭ | ২ | ০ |
| ২০০৮ | ১ | ০ |
| ২০০৯ | ৯ | ০ |
| ২০১০ | ৪ | ০ |
| ২০১১ | ৫ | ১ |
| ২০১৩ | ১ | ০ |
| ২০১৪ | ২ | ০ |
| ২০১৭ | ৫ | ০ |
| ২০১৮ | ৯ | ০ |
| ২০২০ | ২ | ০ |
| ২০২১ | ১১ | ১ |
| সর্বমোট | ৫১ | ২ |

তথ্যসূত্র
---------

1. ↑  "Benin - United Arab Emirates, Nov 17, 2007 - International Friendlies - Match sheet"। *Transfermarkt* (ইংরেজি ভাষায়)। ২০০৭-১১-১৭। সংগ্রহের তারিখ ২০২১-১১-২৩।
2. ↑  Strack-Zimmermann, Benjamin (২০০৭-১১-১৭)। "Benin vs. United Arab Emirates (1:0)"। *National Football Teams*। সংগ্রহের তারিখ ২০২১-১১-২৩।

বহিঃসংযোগ
---------

* মাহমুদ খামিস – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে মাহমুদ খামিস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মাহমুদ খামিস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মাহমুদ খামিস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মাহমুদ খামিস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মাহমুদ খামিস (ইংরেজি) উইকিউপাত্তে এটি সম্পাদনা করুন
**বানো টিভি** ( ফার্সি: تلویزیون بانو‎‎ অনু. নারীদের টেলিভিশন) আফগানিস্তানের বানো মিডিয়া গ্রুপ পরিচালিত কাবুল ভিত্তিক একটি বাণিজ্যিক টেলিভিশন স্টেশন। এটি ২০১৭ সালের জুলাইয়ে আনুষ্ঠানিক যাত্রা ও সম্প্রচার শুরু করে। এটি নারীদের জন্য নিবেদিত দেশের প্রথম ভূ-সম্প্রচার টিভি স্টেশনগুলির মধ্যে একটি।

সম্প্রচার পরিধি
---------------

আফগানিস্তানের কাবুল, পারওয়ান, কাপিসা, লোগার এবং ময়দান ওয়ারদাক প্রদেশে বানো টিভির সম্প্রচার চলে। ২০১৮ সালের সেপ্টেম্বরে, চ্যানেলটি দুবাই ভিত্তিক আল ইয়াহ স্যাটেলাইট কমিউনিকেশনের মাধ্যমে তাদের বৈশ্বয়িক সম্প্রচার শুরু করে।

বেতার সেবা
----------

বানো মিডিয়া গ্রুপ মহিলাদের জন্য বানো এফএম (ওমেন এফএম) নামে একটি এফএম রেডিও স্টেশন পরিচালনা করে।

তথ্যসূত্র
---------

1. 1 2 3  "شبکۀ رادیوتلویزیون "بانو" رسماً به فعالیت آغاز کرد"। *Pajhwok.com*। ৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "رادیو تلویزیون "بانو" نشراتش را در افغانستان آغاز کرد"। *Da.azadiradio.com*। সংগ্রহের তারিখ ২৪ অক্টোবর ২০১৮।
3. ↑  "Bano TV Actual Frequency Info - Internet Satellite Database"। *iSatDB.com*। সংগ্রহের তারিখ ২৪ অক্টোবর ২০১৮।

প্রবেশদ্বার: আফগানিস্তান
প্রত্নতত্ত্ব অনুসারে, **পাথুরে শিল্পকর্ম** হলো প্রাকৃতিক পাথরে মানুষের তৈরি নকশা বা চিহ্ন, এটি অনেকটা প্রাচীর শিল্পের সমার্থক। বৈশ্বিক বিষয় হিসেবে, পৃথিবীর বিভিন্ন সাংস্কৃতিক বৈচিত্র্যপূর্ণ অঞ্চলে পাথুরে শিল্প দেখা যায়। মানবজাতির ইতিহাসে বিভিন্ন সময় এই পাথুরে শিল্পগুচ্ছ তৈরি করা হয়েছে, যদিও নৃকুলবিদ্যা অনুসারে বেশিরভাগ পাথুরে শিল্প শাস্ত্রীয়ভাবে তৈরি করা হয়েছে।

পরিভাষা
-------

ইলি নদী, কাজাখস্তানে অবস্থিত বৌদ্ধ পাথর খোদাই।
*পাথুরে শিল্প* শব্দটির উল্লেখ ১৯৪০এর দিকে প্রকাশিত হওয়া সাহিত্যে পাওয়া যায়। এটিকে "পাথুরে ভাস্কর্য", "পাথুরে অঙ্কন", "পাথুরে চিত্রকর্ম", "পাথুরে চিত্র", "পাথুরে খোদাই", "পাথুরে লিপি" হিসেবেও বর্ণনা করা হয়।

পটভূমি
------

পাথুরে শিল্পকর্মের বৈশিষ্ট্য বর্ণনায় এটি প্রাকৃতিক পাথরের পৃষ্ঠে থাকে যা এটিকে দেয়ালে থাকা বা মুক্তভাবে দাঁড়ানো কোন শিল্পকর্ম থেকে পৃথক করে।পাথুরে শিল্প হলো প্রাকৃতিক শিল্পের একটি প্রকার,আর এই শিল্পে সেসকল নকশা থাকে যেগুলো রয়েছে পাথরে,নুড়িতে,বাঁধে,গুহার দেয়ালে ও ছাদে এবং ভূপৃষ্ঠে।পাথুরে শিল্প একটি বৈশ্বিক বিষয় যা পৃথিবীর বিভিন্ন অঞ্চলে পাওয়া যায়।

প্রকারভেদ
---------

ব্যাখ্যা এবং ব্যবহার
--------------------

### ধর্মীয় ব্যাখ্যা

অনেক ঘটনায়,পাথুরে শিল্প তৈরি করা একটি শাস্ত্রীয় কাজ।কিছু পাথুরে শিল্প সাংস্কৃতিক আচার-আচরণ কে ব্যাখ্যা করে বলে মনে করা হয়।

আঞ্চলিক ভিন্নতা
---------------

### ইউরোপ

### আফ্রিকা

ওয়েস্টার্ন কেইপ এর পাথুরে শিল্প
### আমেরিকা

নানাবোঝো চিত্রকর্ম, মাঝিনাও পাথর, বোন একো প্রোভিনশিয়াল পার্ক, অন্টারিও, কানাডা।
### এশিয়া

ভারতের পাথুরে শিল্প **ভিমবেটকা**, বিশ্ব ঐতিহ্যবাহী স্থান।
### অস্ট্রেলিয়া

অস্ট্রেলিয়ার দেশীয় শিল্প হলো পৃথিবীর সবচেয়ে প্রাচীন শিল্পের ঐতিহ্য।

পাথুরে শিল্প চর্চা
------------------

প্রত্নতাত্ত্বিক শাখায় পাথুরে শিল্প নিয়ে অনুসন্ধান করার বিষয়টি "পাথুরে শিল্প চর্চা" হিসেবে পরিচিত।পাথুরে শিল্প বিশেষজ্ঞ ডেভিড এস.উইটলি খেয়াল করেছেন যে,এই বিষয়ে গবেষণার জন্য একিভূত প্রচেষ্টা প্রয়োজন যা প্রত্নতাত্ত্বিক তত্ত্ব,প্রক্রিয়া,বিশেষণাত্বক পদ্ধতি ও ব্যাখ্যাকে একত্রিত করে।

### ইতিহাস

যদিও ফ্রান্সের প্রত্নতত্ত্ববীদরা পাথুরে শিল্প নিয়ে অনেক গবেষণা করেছেন,অ্যাগোফোন প্রত্নতত্ত্ব বিষয়টিকে অনেক দশক ধরে উপেক্ষা করেছে।

### আন্তর্জাতিক তথ্যভান্ডার ও কাগজপত্র

"দ্যা ইউনেস্কো ওয়ার্ল্ড রক আর্ট আর্কাইভ ওয়ার্কিং গ্রুপ" ২০১১সালে "ওয়ার্ল্ড রক আর্কাইভ" এর জন্য মূল গঠন আলোচনা করতে মিলিত হয়।
অ্যালিগেটর বাগ বা **পিনাট বাগ** এক জাতের ফড়িং। মেক্সিকো থেকে দক্ষিণ আমেরিকায় তাদের বিচরণ। এরা খুবই নিরীহ পতঙ্গ। অ্যালিগেটর বাগ বা পিনাট বাগ ছাড়াও এদেরকে চিনাবাদাম বাগ, পিনাট হেড বাগ, lanternfly, মাছাচা, chicharra-machacuy, কোকোপোসা (স্প্যানিশ) ও jequitiranaboia (ব্রাজিল ও আমাজন অঞ্চলে) বলে ডাকা হয়।

বৈশিষ্ট্য
---------

তাদের মাথা বাদামের মত এবং মাথার পিছনে গর্তের মত আছে যা দেখতে চোখ বলে মনে হয়। আসল চোখ এই গর্তের পিছন দিকে থাকে। তাদের মাথার গঠন আর নকল চোখ অনেকটা অ্যালিগেটরের মত দেখায় যা দেখে তাদের শিকারীরা ভয় পায়। শিকারীর চোখে ধোকা দিতেই তাদের মাথার গঠন এরুপ হয়েছে বলে ধারণা করা হয়। যদি তাদের নকল চোখে কাজ না হয় তাহলে তাদের আরেকটি অস্ত্র রয়েছে। পিছনের ডানা মেলে ধরলে দেখা যায় সেখানে বড় বড় চোখের মত দাগ আছে যা বড় কোন পাখি যেমন পেচার চোখের মত মনে হয়। এই চোখ দেখে ভয় পেয়ে তাদের শিকারীরা দূরে সরে যায়। যদি এই অস্ত্রেও কাজ না করে তাহলে নিজেকে রক্ষা করা আরো একটি উপায় রয়েছে। অ্যালিগেটর বাগ শিকারীর দিকে এক ধরনের দুর্গন্ধযুক্ত তরল ছুড়ে দিয়ে পালায়। তবে সাধারণত, তাদের গায়ের দাগের জন্য শিকারীর পক্ষে তাদের খুজে পাওয়া দুঃসাধ্য হয় ওঠে। দিনের বেলার গাছের গুড়িতে যখন তারা বসে থাকে তখন গাছ থেকে তাদের আলাদা করা প্রায় অসম্ভব।

গ্যালারি
--------

* The fictional version of themetamorphosis of F. laternariaMaria Sibylla Merian, 1705The fictional version of the  
metamorphosis of *F. laternaria*  
Maria Sibylla Merian, 1705
* 
*

তথ্যসূত্র
---------
**পিপলস লিবারেশন আর্মি নেভি সাবমেরিন ফোর্স**-এর পতাকা
**পিপলস লিবারেশন আর্মি নেভি সাবমেরিন ফোর্স** (প্ল্যান্সফ) হচ্ছে পিপল লিবারেশন আর্মি নৌবাহিনীর সাবমেরিন সার্ভিস। এটা তিনটি ধরনের মধ্যে সংগঠিত কর্মরত সেবা সব ধরনের সাবমেরিন গঠিত: উত্তর সাগর জাহাজ, পূর্ব সাগর ফ্লিট, এবং দক্ষিণ সাগর ফ্লিট। পিপল'স লিবারেশন আর্মি নেভিস (অন্য দুইটি বিমান এবং প্রধান পৃষ্ঠদেশ যোদ্ধা) এর তিনটি ফোকাসের মধ্যে পারস্য উপসাগরগুলির দীর্ঘতম সময় ছিল এবং ২০০৬ এর শেষদিকে বিমানের প্রতিরক্ষাকে শক্তিশালী করার জন্য অন্যান্য প্রধান পৃষ্ঠদেশের যোদ্ধাদের নির্মাণে মনোনিবেশ করা হলে এবং অপর্যাপ্ত বায়ু কভারের কারণে বিমান বাহিনীর নির্মাণে বিলম্বের জন্য, প্ল্যানের জন্য আক্রমণাত্মক বলের মধ্যে সাবমেরিনগুলি সীমিত প্রভাবশালী ভূমিকা পালন করবে। বর্তমানে, পিএলএএনএসএফ ৬৮ সাবমেরিনের একটি বহিরাগত কাজ করে যা পারমাণবিক এবং প্রচলিত সাবমেরিন অন্তর্ভুক্ত। [উদ্ধৃতি প্রয়োজন]

এর পৃষ্ঠ শাখা প্রতিরূপ হল পিপল্স লিবারেশন আর্মি ন্যাডি সারফেস ফোর্স।

পারমাণবিক চালিত ব্যালিস্টিক ক্ষেপণাস্ত্র সাবমেরিন
-------------------------------------------------

টাইপ ০৯৪ (জিন-ক্লাস)
প্ল্যান বর্তমানে বেলিস্টিক ক্ষেপণাস্ত্র সাবমেরিন দুটি শ্রেণীর বিকাশের অধীনে আরও বর্গ পরিচালনা করে:

* প্রকার 096 সাবমেরিন   *'(ন্যাটো পদমর্যাদা টাং ক্লাস)'*   - বিকাশে।
* প্রকার 094 সাবমেরিন   *'(ন্যাটো পদবী জিন-ক্লাস)'*   - ৪ সক্রিয় পরিসেবায় যুক্ত, ১ আরো কমিশন করা হবে।
* প্রকার 09২ সাবমেরিন   *'(ন্যাটো কর্তৃপক্ষ শিয়া-শ্রেণী)'*   - ১ টি পরিসেবায় যুক্ত।

### উন্নয়ন

চীন এর প্রথম ব্যালিস্টিক ক্ষেপণাস্ত্র সাবমেরিন, টাইপ ০৯২ সাবমেরিন (জিয়া-ক্লাস), ১৯৭৮ সালে প্রবর্তিত হয়, ১৯৮১ সালে চালু এবং ১৯৮৩ সালে কমিশন হয়। এর প্রাথমিক অস্ত্র জেএল-১ এসএলবিএম, ১২ লঞ্চ টিউব, পাশাপাশি আত্মরক্ষা জন্য ছয় ৫৩৩ & nbsp; মিমি টিউব হিসাবে। ১৯৮৮ সালে জিয়া থেকে ক্ষেপণাস্ত্রের প্রথম সফল পরীক্ষা আরম্ভ না হওয়া পর্যন্ত জেএল-১ ক্ষেপণাস্ত্র প্রস্তুত ছিল না। ১৯৮৫ সাল থেকে পূর্বের প্রবর্তনের প্রচেষ্টা ব্যর্থ হয়েছে। ক্ষেপণাস্ত্রটির সংক্ষিপ্ত পরিসীমা শুধুমাত্র আঞ্চলিক লক্ষ্যগুলির বিরুদ্ধে তার ক্ষেপণাস্ত্র উৎখাত করার জন্য ০৯২ অনুমোদন করে। দূরে সরানো লক্ষ্যগুলি শত্রু জলের কাছাকাছি বিপজ্জনকভাবে ভ্রমণ করতে সাবমেরিন প্রয়োজন। ক্সিয়া এখন একটি প্রধান আধুনিকায়ন রিফিট পর, একটি নতুন কালো-লেপা রং এবং সম্ভবত ক্সিয়া এখন একটি উন্নত ক্ষেপণাস্ত্র বহন করা হয় অবহিত রিপোর্ট সঙ্গে অন্যান্য উন্নতি সহ, জেএল-১এ দীর্ঘ পরিসীমা আছে অভিযুক্ত করা হয়।

ধারণা করা হয় যে, ০৯৪ সাবমেরিন (জিন-ক্লাস) রাশিয়ান সহায়তা দ্বারা প্রভাবিত হয়েছে বলে মনে করা হয়। এটি ১২০০ লম্বা জেএল -২ ক্ষেপণাস্ত্রের ১২ টি ল্যুবের টিউব রয়েছে, যার একটি 8,000 কিলোমিটার পরিসীমা রয়েছে যা ৩ থেকে ৪ এমআরভিতে বহন করতে পারে। ০৯৪ টি চীনা জলস্রোতকে আরো গতিশীল করার অনুমতি দেওয়া হবে, যা মার্কিন যুক্তরাষ্ট্রের মহাদেশের লক্ষ্যগুলির বিরুদ্ধে তার ক্ষেপণাস্ত্র উৎখাতে সক্ষম হবে।

তথ্যসূত্র
---------

1. ↑  IHS Janes  ওয়েব্যাক মেশিনে আর্কাইভকৃত ২ ফেব্রুয়ারি ২০১০ তারিখে, News, 2007
**মাহমুদ আল মুতাওয়াল্লি মুহাম্মদ মনসুর** (আরবি: محمود المتولي محمد منصور‎‎, ইংরেজি: Mahmoud Metwalli; জন্ম: ৪ জানুয়ারি ১৯৯৩; **মাহমুদ মুতাওয়াল্লি** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।

২০১৩ সালে, মাহমুদ মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

মাহমুদ আল মুতাওয়াল্লি মুহাম্মদ মনসুর ১৯৯৩ সালের ৪ঠা জানুয়ারি তারিখে মিশরের দাকাহলিয়া গভর্নরেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

মাহমুদ মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৩ সালে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ৩ বছরে ৯ ম্যাচে অংশগ্রহণ করেছেন।

তথ্যসূত্র
---------

1. ↑  "Al Ahly Players" [আল আহলি খেলোয়াড়]। *alahlyegypt.com* (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।

বহিঃসংযোগ
---------

* সকারওয়েতে মাহমুদ মুতাওয়াল্লি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মাহমুদ মুতাওয়াল্লি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মাহমুদ মুতাওয়াল্লি (ইংরেজি) উইকিউপাত্তে এটি সম্পাদনা করুন